ठेकेदार-कनीय अभियंता नहीं देते हैं सम्मान वार्ड में योजनाओं की जानकारी तक नहीं देते
इन प्रस्तावों पर लगी मुहर
इधर, भाजपा नेता उचित महतो को चाहिए प्रधानमंत्री आवास
कमेटी बनाने का सुझाव
निगमबोर्ड की सोमवार को डीआरडीए सभागार में हुई बैठक में पार्षदों ने एक बार फिर अपने सम्मान का मुद्दा उठाया। ठेकेदारों और अभियंताओं पर पार्षदों की अनदेखी करने का आरोप लगाया। पार्षदों की सबसे अधिक नाराजगी निगम के कनीय अभियंताओं से दिखी। पार्षदों ने कहा कि तो वे वार्ड में योजनाओं की जानकारी देते हैं और ही योजना पूरा होने के बाद पार्षद के नाम का शिलापट्ट लगाते हैं। शिलापट्ट के लिए अलग से तीन हजार रुपए दिए जाते हैं। 12 पार्षदों ने इसी तरह की बातें रखीं। पार्षद निसार आलम ने सबसे पहले इस बारे में बोलते हुए कनीय अभियंता महेश भगत पर अनदेखी करने का आरोप लगाया। उन्होंने कहा कि एक तो काम शुरू होने की कोई समय सीमा नहीं है। साल 2014 में टेंडर हुआ, लेकिन अभी तक काम शुरू ही नहीं हुआ है। तीन पुरानी योजनाएं पूरी हो गईं, ठेकेदार के बिल का भुगतान भी हो गया, लेकिन पार्षद के नाम का शिलापट्ट अब तक नहीं लगा। पार्षद निर्मल मुखर्जी, विनायक गुप्ता और देवाशीष पासवान ने भी इस मुद्दे को उठाया। बोर्ड की बैठक में मेयर चंद्रशेखर अग्रवाल, विधायक राज सिन्हा, प्रभारी नगर आयुक्त और डीसी दोड्डे, अपर नगर आयुक्त प्रदीप कुमार और तमाम पार्षद मौजूद थे।
निगम बोर्ड की बैठक में मेयर, विधायक, डीसी और अन्य अधिकारी।
यहां सबसे अधिक चावल की चोरी : पार्षदोंने राशन कार्ड, अंत्योदय कार्ड का मुद्दा भी उठाया। इस पर डीसी ने कहा कि पिछले आठ महीनों में 40 हजार कार्ड रद्द किए गए हैं। कालाबाजारी के आरोप में 12 पीडीएस दुकानदारों पर एफआईआर दर्ज कराई गई है। अधिकतर वे राशन कार्ड रद्द किए गए, जिन पर लगातार तीन महीनों तक राशन नहीं उठाया गया। उन्होंने पार्षदों से ऐसे जरूरतमंदों के नाम मांगे, जिनका राशन कार्ड किसी वजह से अब तक नहीं बन सका है।
तकरीबन सभी पार्षदों ने अपने-अपने वार्डों में खराब चापाकलों की मरम्मत गर्मी के पहले कराने की मांग रखी। साथ ही डीप बोरिंग कराने और कोयला क्षेत्र में टैंकर से जलापूर्ति करने की मांग की। कुछ पार्षदों ने पिट वाटर को पीने लायक बनाने का मुद्दा भी उठाया। इस पर प्रभारी नगर आयुक्त और डीसी दोड्डे ने कहा कि 21 खदानों के पानी को डीएमएफटी फंड से फिल्टर कर लोगों तक पहुंचाने की योजना है। उन्होंने पार्षदों से कहा कि वे अन्य खदानों का प्रस्ताव भी बोर्ड से पारित कर जिला मुख्यालय को भेजें। मेयर ने स्टेनलेस स्टील के 22 टैंकरों की खरीद की योजना की जानकारी दी। पार्षदों ने स्ट्रीट लाइट का मुद्दा भी उठाया। मेयर ने कहा कि ईईएसएल कंपनी ने लाइट लगाने का काम शुरू कर दिया है।
मेयर चंद्रशेखर अग्रवाल ने पार्षदों के आक्रोश को देखते हुए उनकी पांच सदस्यीय कमेटी बनाने का सुझाव दिया, जिसका काम योजनाओं के एग्रीमेंट और काम देखना होगा। हर जोन से एक-एक पार्षद को कमेटी में लिया जाएगा। मेयर के पूछने पर कार्यपालक अभियंता विनोद कुमार ने बताया कि कार्य आवंटन के एक सप्ताह के अंदर संवेदक को एग्रीमेंट करना है। हालांकि दो साल बाद भी काम शुरू नहीं होने पर वे कुछ नहीं कह सके। पार्षद मौसमी कुमार ने कहा कि एनयूएलएम प्रभारी उन्हें ट्रेनिंग प्रोग्राम की सूचना तक नहीं देते हैं। सेंटर के उद्घाटन में भी नहीं बुलाते हैं। मेयर ने इसकी निगरानी जांच कराने का सुझाव दिया, जिसका सभी पार्षदों ने समर्थन किया।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva